Mens der lige nu tegner sig et politisk flertal for værnepligt for kvinder, har Trænregimentet i Nørre Uttrup ved Aalborg længe haft stor succes med at lokke kvindelige rekrutter til. Regimentet bliver ledet af oberst Susanne Kiholm Lund, der i øvrigt selv er den blot anden kvinde til at stå i spidsen for et regiment i Danmark. I fremtiden kan endnu flere kvinder måske se frem til at stifte bekendtskab med den militære verden. En af de kvinder, der er på kasernen er Hanna Engel. Hun er konstabelelev og har gjort brug af sin værneret. -	Man skal i hvert fald ville det. Det er ikke sjovt at være her, hvis man ikke har lyst, siger hun. Men nu er værnepligt for kvinder er nemlig på den politiske dagsorden, -	Jeg hælder nok lidt til at de har værneret og ikke pligt. Der er krig i Ukraine, og man skal ikke sendes ud, hvis man ikke har lyst, mener Hanna Engel. 17 procent kvinder i forsvaret Hos chefen for Trænregimentet i Aalborg vækker nyheden om regeringsflertal for kvindelige værnepligtige begejstring. -	Alle dem, der kan og vil, er vi selvfølgelig interesserede i, at vi kan vælge imellem, siger oberst Susanne Kiholm Lund. De seneste tal fra 2021 viser, at kvinder samlet udgør 17 procent af de ansatte i Forsvaret, og kun 8,9 procent af dem er i uniform. Men blandt de værnepligtige giver diskussionen og værnepligt for kvinder også anledning til bekymring. -	Jeg håber ikke, at det bliver sådan, at det skal være 50/50 med normeringer, for så kunne jeg godt frygte, at flere bliver tvunget ind, mener Hjalte Stevnsgaard Andersen. Ønsker at afspejle nutidens samfund Udsigten til kvindelige værnepligtige vækker begejstring i forsvaret. Det er i år 25 år siden, kvinder fik værneret. -	Vi vil gerne have en stor diversitet og bred mangfoldighed, fordi det giver en bedre opgaveløsning, siger obersten. Helt enig er de unge ikke. -	Jeg synes ikke rigtig, det betyder så meget, om det er mandlige eller kvindelige elever, vi har, lyder det fra Signe Schepler, der er konstabelelev på Aalborg Kaserner. - Nu har jeg selv været i forsvaret i mere end 30 år, og der er ingen tvivl om, at tonen ændrer sig, og den ændrer sig i samfundet og selvfølgelig også herinde. Så det er klart, at hvis vi får flere kvinder herind, bliver vi mere lig samfundet omkring os, argumenterer obersten. Sidste år var lidt over en fjerdedel af rekrutterne i Forsvaret kvinder. Der 4.616 værnepligtige i henholdsvis Hæren, Flyvevåbnet og Søværnet. Kun 26,8 procent var kvinder.

Referat:
Nordjysk oberst hilser flere kvinder velkomne i forsvaret. Men konstabelelev frygter tvang.